Калектыў Докшыцкага раённага вытворча-збытавога ўчастка Глыбоцкага аддзялення філіяла “Энергазбыт” аб’ядноўвае 16 чалавек. Вось ужо 17 гадоў арганізацыю ўзначальвае Мікалай Хілько. Гэта невялікая каманда выконвае вельмі значны аб’ём работы: згодна з дагаворамі займаецца рэалізацыяй электраэнергіі, ажыццяўляе катроль за абсталяваннем і яго замену, а таксама сочыць за тым, каб сродкі за карыстанне электраэнергіяй паступалі своечасова і ў поўным аб’ёме. Усімі гэтымі паслугамі ў нашым раёне карыстаюцца 18 прамысловых прадпрыемстваў, 12 сельгасарганізацый, 150 непрамысловых аб’ектаў, а таксама 14 тысяч 688 бытавых абанентаў. Колькасць лічыльнікаў, якія знаходзяцца на ўліку энергазбыта, складае амаль 17,5 тысяч адзінак.